FSMART บวก 3.29% หลังร่วงมาเกือบ 2 เดือน-ชี้กำไรปี 60 โตดีแนะซื้อเป้า 23.50 บ.
FSMART บวก 3.29% หลังร่วงมาเกือบ 2 เดือน-ชี้กำไรปี 60 โตดีแนะซื้อเป้า 23.50 บ. โดย ณ เวลา 10.38 น. อยู่ที่ระดับ 15.70 บาท บวก 0.50 บาท หรือ 3.29% ด้วยมูลค่าซื้อขาย 55.76 ล้านบาท
15 ธ.ค. 2560

ผู้สื่อข่าวรายงานว่า บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 10.38 น. อยู่ที่ระดับ 15.70 บาท บวก 0.50 บาท หรือ 3.29% ด้วยมูลค่าซื้อขาย 55.76 ล้านบาท ราคาหุ้นดีดกลับหลังร่วงหนักมาเกือบ 2 เดือน โดยนับตั้งหุ้นยืนที่ระดับ 21.00 บาท เมื่อวันที่ 31 ต.ค.60

บล.ฟินันเซีย ไซรัส ระบุในบทวิเคราะห์ว่า FSMART ราคาหุ้นปรับลงจนอยู่ในระดับที่น่าซื้ออีกครั้ง ราคาหุ้นที่ปรับลงมาน่าจะเป็นการปรับพอร์ตของนักลงทุนบางกลุ่ม แต่ปัจจัยพื้นฐานไม่เปลี่ยนแปลง การขยายตู้บุญเติมยังขยายตัวดีทำให้กำไรไตรมาส 4/60 น่าจะเพิ่มขึ้นเทียบไตรมาสก่อนหน้า ประมาณการกำไรปีนี้ที่คาด +35% เทียบช่วงเดียวกันของปีก่อน อาจต่ำไปเล็กน้อย
ส่วนกำไรปี 61 ยังคาด +28% เทียบช่วงเดียวกันของปีก่อน ราคาหุ้นปัจจุบันมี PE เพียง 17 เท่าในปีหน้า และคิดเป็น PEG เพียง 0.6 เท่า แนะนำซื้อคงราคาเป้าหมายที่ 23.50 บาท 